open-index/open-wikipedia-markdown huggingface dataset:
BM-30 Smerč

**BM-30 Smerč** alebo **9K5830 Smerč** () je ťažký salvový raketomet vyvinutý v 80. rokoch 20. storočia v Sovietskom zväze. Je určený na ničenie plošných cieľov, živej sily a ľahko pancierovanej techniky na vzdialenosť 20 až 90 km.

Označenie *smerč* (rus. смерч) znamená smršť.

## Vznik a vývoj
Dňa 16. decembra 1976 vydal Ústredný výbor Komunistickej strany Sovietskeho zväzu a Rada ministrov ZSSR vyhlášku o začatí výskumu a vývoja salvového raketového systému Smerč. Vývojom bol poverený štátny výskumno-výrobný podnik Splav. Systém, ktorého súčasťou bolo bojové vozidlo 9A52 na podvozku 79111, bol prijatý do služby v Sovietskej armáde koncom roku 1987. V roku 1989 bola zavedená druhá verzia systému Smerč s bojovým vozidlom 9A52-2 a dopravno-nakladacím vozidlom 9T234-2.

Od roku 2014 ho v ruských ozbrojených silách nahrádza systém 9A52-4 Tornado.

## Konštrukcia
Salvový raketový systém 9K58 Smerč pozostáva z:
* Bojového vozidla 9A52-2 (v minulosti 9A52).
* Transportno-nakladacieho vozidla 9T234-2 (v minulosti 9T234).
* 300 mm rakiet.
* Výcvikových prostriedkov 9F827.
* Súpravy špeciálneho vybavenia a náradia 9F819.
* Systému automatizovaného riadenia paľby 9S729M1 "Slepok-1"
* Vozidla pre topografický prieskum 1T12-2M.
* Rádiového zameriavacieho meteorologického systému 1B44.

Bojové vozidlo **9A52-2** je postavené na štvornápravovom podvozku MAZ-543M. Vozidlá poháňa 12-valcový 4-taktný dieselový motor D12A-525A s výkonom 525 koní. Na bojovom vozidle je dvanásťhlavňový raketomet, ktorý používa rakety 9M55 a 9M528 o kalibru 300 mm. Hlavica má hmotnosť 243 kg. Dostrel týchto rakiet s váhou 800 kg a dĺžkou 7,6 metra je až deväťdesiat kilometrov.

300 mm rakety systému Smerč majú klasické aerodynamické usporiadanie a sú vybavené účinným motorom na tuhé palivo. Dostrel Smerču je 20 až 90 km. Charakteristickým znakom rakiet je systém riadenia letu, ktorý koriguje trajektóriu letu pomocou plynodynamických kormidiel. Vďaka použitiu tohto systému sa presnosť zásahov na dlhé vzdialenosti zvýšila 2-násobne.
### Typy rakiet

Transportno-nakladacie vozidlo **9T234-2** na štvornápravovom podvozku MAZ-543A a rovnako ako u bojového vozidla ho poháňa dieselový motor D12A-525A. Toto vozidlo má žeriavové vybavenie a nesie dvanásť rakiet. Proces nabíjania odpaľovacieho zariadenia je mechanizovaný a trvá do 36 minút.

## Používatelia
náhľad|Zadný pohľad bojové vozidlo 9A52 systému 9K58 Smerč.
náhľad|Transportno-nakladacie vozidlo 9T234-2.
### Súčasní používatelia
V roku 2022 používali systém ozbrojené zložky nasledovných štátov:
*  Alžírsko
*  Arménsko
*  Azerbajdžan
*  Bielorusko
*  Čína
*  India
*  Kazachstan
*  Kuvajt
*  Maroko
*  Pakistan
*  Rusko
*  Spojené arabské emiráty
*  Sýria
*  Turkmenistan
*  Ukrajina
*  Venezuela

## Referencie

Kategória:Raketomety
Kategória:Sovietske delostrelectvo
Zóilos z Argosu

**Zóilos** () bol starogrécky sochár.

Sochár Zóilos z Argosu a aténsky sochár Theotimos zhotovili ženskú sochu, ktorá bola venovaná Poseidónovi a Amfitrite na ostrove Ténos. Z tejto sochy sa zachoval len poškodený podstavec s fragmentárnym nápisom a signatúry umelcov:  
 

::- text v starogréčtine  *Hranaté zátvorky v starogréckom texte dopĺňajú medzery (lacunae) a označujú písmená, ktoré sú nečitateľné alebo úplne stratené.*

Nápis podľa typu písma datujú do rozhrania  2. a 1. stor. pred Kr.

## Referencie a bibliografia

 
Kategória:Sochári starovekého Grécka
Gibraltárske národné futbalové mužstvo

**Gibraltárske národné futbalové mužstvo** reprezentuje Gibraltár na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbal na Gibraltári sa hral už v 20. storočí no členom UEFA a FIFA sa stali v roku 2014 respektíve 2016. Prvý oficiálny zápas odohrali 19. novembra 2013 proti Slovensku a zrodila sa prekvapivá remíza 0:0. Gibraltár sa zatiaľ zúčastnil štyroch kvalifikácii (dve na MS, dve na ME) no zatiaľ vždy skončili na poslednom mieste. V Lige národov UEFA sa im podarilo postúpiť z D-divízie do C-divízie.

## Majstrovstvá sveta

## Majstrovstvá Európy

## Liga národov UEFA

## Referencie

## Externé odkazy
* Gibraltar FA (GFA)

## Zdroj

Kategória:Národné futbalové mužstvá
Kategória:Gibraltárske národné družstvá
Kategória:Futbal v Gibraltáre
David Kozma

**David Kozma**, prezývaný „Pink Panther“ (* 13. august 1992, Karviná, Česko) je český profesionálny bojovník zmiešaných bojových umení (MMA) súťažiaci vo welterovej váhe (do 77 kg) aktuálne pôsobiaci v organizácii Oktagon MMA. 

## Osobný život
Od siedmich do sedemnástich rokov sa venoval džudu. Po úprave pravidiel v džude prestúpil na MMA, ktoré mu vyhovovali viac.

Hoci je profesionálnym zápasníkom, privyrába si ako nočný strážca. Tvrdí, že sa v uliciach nikdy nebil a zápasy berie ako súťaženie.

Svoju prezývku má už od mala. Rád totiž nosil ružovú farbu a bol - podľa svojich slov - „šampónik“.

## MMA kariéra

## Referencie

Kategória:Súťažiaci v MMA
Kategória:Českí športovci
Kategória:Osobnosti z Karvinej
Fínske národné futbalové mužstvo

**Fínske národné futbalové mužstvo** reprezentuje Fínsko na medzinárodných futbalových akciách, ako sú Majstrovstvá sveta, Majstrovstvá Európy alebo Liga národov UEFA.

## História
Futbalový zväz bol založený v roku 1907. Fínsko sa nikdy nekvalifikovalo na Majstrovstvá sveta vo futbale. Na Majstrovstvách Európy vo futbale sa predstavili raz a to na ME 2020. Na turnaji v konkurencii Dánska, Ruska a Belgicka dokázali získať tri body za víťazstvo 1:0 nad Dánskom no s turnajom sa lúčili v skupinovej fáze.

## Majstrovstvá sveta

## Majstrovstvá Európy

## Liga národov UEFA

## Externé odkazy
* Suomen Palloliitto

## Zdroje

Kategória:Národné futbalové mužstvá
Kategória:Futbal vo Fínsku
Kategória:Fínske národné družstvá
Lurdská jaskyňa

[náhľad|[Jaskyňa Massabielle, Lurdy, Francúzsko]]
**Lurdská jaskyňa** alebo **Máriánska jaskyňa** je názov mariánskych jaskýň, ktoré sú replikami Jaskyne Massabielle, ktorá sa nachádza vo francúzskom pútnickom mesta Lurdy. Práve v tejto jaskyni sa Bernadette Soubirousovej dňa 11. februára 1858 zjavila Panna Mária.

Na mieste mariánskych zjavení zdobí jaskyňu socha Panny Márie Lurdskej, ktorej originál vytvoril Joseph-Hugues Fabisch v roku 1864 podľa Bernadetinho rozprávania. V jaskyni je tiež umiestnený oltár. Na mieste zjavenia a to priamo vyhĺbením do Massabielskej skaly bol postavený prvý kostol - nazývaný Krypta, ktorý bol vysvätený už 20. mája 1866 počas omše celebrovanej biskupom a za účasti tisícov pútnikov, aj samotnej Bernadetty. Neskôr bol na vrchole skaly vybudovaný väčší kostol - Bazilika Nepoškvrneného počatia, ktorá bola vysvätená v roku 1873. 

Lurdské jaskyne sú väčšinou umiestnená pri kaplnke alebo pri kostole. Často býva umiestnená v kláštore. V roku 1874 dal Pius IX. postaviť vo Vatikáne kópiu jaskyne Massabielle. Následne sa začali stavať lurdské jaskyne v mnohých krajinách, na uctenie Panny Márie Lurdskej.

Vatikán v roku 1907 pridelil toto zjavenie v liturgickom kalendári na 11. február. To spustilo ďalšiu vlnu vybudovania lurdských jaskýň. Ďaľšia vlna lurdských jaskýň nastala, keď bola Bernadette Soubirousová blahorečená v roku 1925. Potom v roku 1933, keď bola kanonizovaná.

Po druhej svetovej vojne žačala prekvitať oddanosť k Panne Márii, keď mnohí boli Márii vďační za jej ochranu počas vojnových rokov. Dalšia vlna nastala po roku 1950, keď v tomto roku pápež Pius XII. vyhlásil mariánsku dogmu Nanebovzatia Panny Márie.

## Lurdské jaskyne vo svete
Lurdské jaskyne sa nachádzajú v týchto krajinách:

* Argentína
** La Gruta de Lourdes, Mar del Plata
** La Gruta de Lourdes, San Pedro de Colalao
* Aruba - (konštituentná krajina Holandského kráľovstva) 
* Belgicko
* Bosna a Hercegovina
** Špilja Gospe Lurdske, Fojnica 
* Česko

* Čile
** La Gruta de Nuestra Señora de Lourde, Santiago de Chile
* Filipíny
** Our Lady of Lourdes Grotto, Baguio,  
** Our Lady of Lourdes Grotto, Bulacan 
** Our Lady of Lourdes Grotto, Cotabato City,
* Holandsko   
** Lourdesgrot, Sint-Nyk 
** Lourdesgrot, Scheveningen
* Chorvátsko

* Írsko
* Japonsko
** Grotto of Lourdes, St. Mary's Cathedral, Tokyo
* Kanada 
* Nemecko
* Portoriko
** Gruta de Lourdes, Trujillo Alto
* Rakúsko

* Slovensko

* Spojené kráľovstvo
** Carfin Lourdes Grotto, Carfin, Škótsko 
** St Mary's Grotto, Cleator Moor, Anglicko 
* Švajčiarsko 
* USA

* Uruguaj
** Gruta de Lourdes, Montevideo
* Vatikán (Lurdská jaskyňa (Vatikán), vo Vatikánskych záhradách

## Referencie

## Iné projekty
 

## Zdroj

Kategória:Panna Mária

Kategória:Kresťanské stavby
Kategória:Katolícke pútnické miesta
Medvedia výšina

**Medvedia výšina** () je vrch Cerovej vrchoviny. Leží nad obcou Nová Bašta, približne  juhovýchodne od Fiľakova.

## Poloha
Masív sa nachádza na južnom okraji strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, na hranici okresov Lučenec a Rimavská Sobota a zasahuje na katastrálne územie obce Šiatorská Bukovinka a Nová Bašta. Vrch je situovaný v blízkosti štátnej hranice a najbližšími sídlami sú usadlosti na južnom úbočí v Maďarsku. Zo slovenských sídiel sú východným smerom ležiace Tachty, Večelkov a Nová Bašta, severným Radzovce a severozápadným Šiatorská Bukovinka. Patrí do Chránenej krajinnej oblasti Cerová vrchovina.

## Opis
Medvedia výšina je rozsiahly plochý masív, ktorý okrem východného úpätia klesá len pozvoľne. Západným smerom sa nachádza hrad Šomoška a nad ním vrch Šiator () i dominantný Karanč (), severným smerom leží Monica () a Dunivá hora (), východným Borievka () a Teplý vrch () a južným Salgó (). Východné svahy odvodňujú prítoky riečky Gortva do Rimavy, juhozápadné Bukovinský potok do Suchej v povodí Ipľa. Vrcholovou plošinou vedie značený chodník zo Šiatorskej Bukovinky.

### Výhľady
Plochý vrchol, navyše pokrytý súvislým lesným porastom, neumožňuje rozhľad. Z lokalít bez vyššej vegetácie je vidieť okolité vrchy Cerovej vrchoviny, ojedinele pri dobrých podmienkach tiež Javorie, Nízke Tatry, Poľanu, Ostrôžky a Stolické vrchy, južným smerom sú viditeľné viaceré horstvá v Maďarsku.

## Prístup
Vrcholovou plošinou vedie  značený turistický chodník, z veľkej časti kopírujúci hraničnú čiaru.

* po  zelenej značke:
** od západu zo Šiatorskej Bukovinky cez hrad Šomoška
** od (juho)východu od obce Tachty

## Referencie

## Pozri aj
* Hajnáčska vrchovina
* Zoznam vrcholov v Cerovej vrchovine

## Externé odkazy
* Poloha na turistickej mape

Kategória:Vrchy v Cerovej vrchovine
Kategória:Vrchy v okrese Lučenec
Kategória:Vrchy v okrese Rimavská Sobota
Kategória:Vrchy pod 1000 metrov na Slovensku
Kategória:Šiatorská Bukovinka
Kategória:Nová Bašta
Africký pohár národov 2006

**Africký pohár národov 2006** bol 25. ročníkom Afrického poháru národov medzinárodného futbalového turnaja pre národné tímy pod hlavičkou Konfederácie afrického futbalu. Turnaj sa hral v Egypte od 20. januára do 10. februára 2006. Obhajcom titulu bolo .

Víťazom turnaja sa stal , ktorý vo finále zdolal . Na treťom mieste skončila .

## Kvalifikované tímy

## Štadióny

## Skupinová fáza

### Skupina A

|}

### Skupina B

|}

### Skupina C

|}

### Skupina D

|}

## Play-off

### Štvrťfinále

### Semifinále

### Zápas o tretie miesto

### Finále

## Externé odkazy
* CAF online

## Zdroj

Kategória:Africký pohár národov
Kategória:Futbal v 2006
Kategória:Futbal v Egypte
Dunivá hora

**Dunivá hora** () je vrch Cerovej vrchoviny. Leží nad obcou Nová Bašta, približne  juhovýchodne od Fiľakova.

## Poloha
Masív sa nachádza na juhu strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Rimavská Sobota a v katastrálnom území obce Nová Bašta. Vrch je situovaný v blízkosti štátnej hranice a najbližšími sídlami sú východným smerom ležiace Tachty, Večelkov, Nová a Stará Bašta, severozápadne ležia Radzovce a západne Šiatorská Bukovinka. Patrí do Chránenej krajinnej oblasti Cerová vrchovina.

## Opis
Dunivá hora je súčasťou rozsiahleho plochého masívu v južnej časti pohoria. Severným a západným smerom sa terén zvažuje len veľmi pozvoľne do náhornej plošiny, no južným a východným smerom sú svahy strmé. Východným smerom susedí Borievka () a Pastvisko (), severne sa nachádza Pohanský hrad () a Monica (), západne Šiator () a dominantný Karanč () a južným smerom Medvedia výšina () a Cerina (). Vrch patrí do povodia rieky Rimava; severovýchodné svahy odvodňuje Malý potok, juhovýchodné potok Čoma, oba do riečky Gortva. Na vrchol nevedie značený chodník.

### Výhľady
Z veľkej časti odlesnený vrchol umožňuje obmedzený rozhľad. Z lokalít bez vyššej vegetácie je vidieť okolité vrchy Cerovej vrchoviny, pri dobrých podmienkach tiež Javorie, Nízke Tatry, Poľanu, Ostrôžky a Stolické vrchy, južným smerom sú viditeľné viaceré horstvá v Maďarsku.

## Prístup
Na vrchol nevedie značený turistický chodník, preto prístup je možný z okolitých sídiel. Na neďalekú samotu vedie poľná cesta, ktorá uľahčuje dostupnosť Dunivej hory.

## Referencie

## Pozri aj
* Hajnáčska vrchovina
* Zoznam vrcholov v Cerovej vrchovine

## Externé odkazy
* Poloha na turistickej mape

Kategória:Vrchy v Cerovej vrchovine
Kategória:Vrchy v okrese Rimavská Sobota
Kategória:Vrchy pod 1000 metrov na Slovensku
Kategória:Nová Bašta
Úkladný jarok

**Úkladný jarok** je potok v regióne Pohronie na území obcí Lutila, Bartošova Lehôtka a Stará Kremnička v okrese Žiar nad Hronom v Banskobystrickom kraji. Nachádza sa v geomorfologickom celku Kremnické vrchy, v geomorfologickom podcelku Jastrabská vrchovina. Je pravostranným prítokom Kremnického potoka v povodí Hrona má dĺžku . Je vodným tokom IV. rádu.

## Prameň
Pramení na území obce Lutila v severovýchodnej časti lesného extravilánu v lese *Slobodné* v .

## Opis toku
Od prameňa preteká južným smerom lesným extravilánom, v  tvorí malú lesnú vodnú nádrž, sleduje obecnú hranicu medzi obcami Lutila a Bartošova Lehôtka a od trojchotárnika v  obecnú hranicu medzi obcami Lutila a Stará Kremnička, pravým brehom obmýva vrch *Kmotrina skala* s , v  vteká na územie obce Stará Kremnička, pravým brehom obmýva les *Nad Úkladmi*, pred svojim zaústením v  podteká cestu zo Starej Kremničky do Bartošovej Lehôtky, ústi na území obce Stará Kremnička do Kremnického potoka v  ako jeho pravostranný prítok v povodí Hrona. Vodný tok *Úkladný jarok* nemá významnejšie prítoky.

## Pôvod názvu
Motivantom názvu vodného toku *Úkladný jarok* na území obcí Lutila, Bartošova Lehôtka a Stará Kremnička v období pomenovacieho procesu bol les *Nad Úkladmi* v blízkosti vodného toku s významom *nástraha, niečo nastrojené na škodu iného, alebo pravdepodobnejšie priestor nadmerného uloženia nežiaducich potočných sedimentov*. Z toponyma *Nad Úkladmi* rozšírením o formant *-ný* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Úkladný jarok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Úkladný jarok* bol štandardizovaný v roku 1986. V priestore slovenskej hydronymie potokov hydronymum *Úkladný jarok* je jedinečným hydronymom (apríl 2022).

## Referencie

Kategória:Vodné toky v okrese Žiar nad Hronom
Kategória:Potoky na Slovensku
Kategória:Vodné toky v Kremnických vrchoch
Kategória:Lutila
Kategória:Bartošova Lehôtka
Zlatý pohár CONCACAF 2007

**Zlatý pohár CONCACAF 2007** bol 9. ročníkom Zlatého pohára CONCACAF a 19. ročníkom kontinentálnych majstrovstiev, medzinárodného futbalového turnaja pre národné tímy pod hlavičkou CONCACAF. Turnaj sa hral v USA od 6. do 24. júna 2007. Obhajcom titulu boli .

Víťazom turnaja sa stali , ktoré obhájili titul. Vo finále zdolali Mexiko 2:1.

## Kvalifikované tímy
Na turnaji sa predstavilo 12 tímov. Guadeloupe zažili debut na tomto turnaji.

## Štadióny

## Skupinová fáza

### Skupina A

### Skupina B

### Skupina C

### Tabuľka tretích tímov

## Play-off

### Štvrťfinále

### Semifinále

### Finále

## Externé odkazy
* CONCACAF

## Zdroj

Kategória:Zlatý pohár CONCACAF
Kategória:Futbal v USA
Kategória:Futbal v 2007
Manoheptulóza

**Manoheptulóza** je heptóza, monosacharid so siedmimi atómami uhlíka, a ketóza, keďže obsahuje ketónovú skupinu. Sacharidový alkohol od manoheptulózy sa nachádza napríklad v avokáde a nazýva sa perzeitol. Prírodne vyskytujúci sa enantiomér manoheptulózy je D-manoheptulóza.

## Výskyt v prírode
Manoheptulóza sa prirodzene vyskytuje v lucerne, avokádach, prvosienke bezbyľovej i prvosienke jarnej. Heptózy môžu tvoriť viac ako desatinu sušiny pletiva zo stromu avokáda. Aj keď sa predpokladalo, že tento sacharid vzniká počas fotosyntézy, presná biologický dráha syntézy manoheptulózy nebola známa až do roku 2002. Tak ako ostatné sacharidy, i manoheptulóza je v rastlinách prenášaný floémom.

## Inhibícia hexokináz
Manoheptulóza je kompetitívny a nekompetitívny inhibítor hexokinázy a jej príbuzného pečeňovému izozýmu glukokinázy. Inhibíciou enzýmu hexokinázy zastavuje fosforyláciu glukózy, prvého kroku základnej metabolickej dráhy, glykolýzy. Kvôli tomu je inhibovaný rozklad glukózy. 

Kvôli jej účinkom na inhibíciu glykolýzy *in vitro* bola manoheptulóza skúmaná ako nové nutraceutikum na udržiavanie váhy pre psov. Aj keď manoheptulóza by mala ovplyvňovať energetický balans dospelých psov, nezávisle na množstve manoheptulózy a fyzickej aktivite z výskumom nevyplýva, či u psov značne ovplyvňuje energetický výdaj.

## Inhibícia vylučovania inzulínu
Bolo ukázané, že manoheptulóza inhibuje vylučovanie inzulínu z pankreasu. Táto inhibícia nastáva kvôli inhibícii glykolýzy v prítomnosti manoheptulózy (pretože sa netvorí glukóza-6-fosfát), takže nenastáva zvýšenie hladiny ATP, ktorá je nutná na uzatvorenie KATP kanálov beta buniek pankreasu, čím dochádza k zníženiu príjmu vápnika a sekrécie inzulínu.

## Referencie

## Zdroj

Kategória:Heptózy
Kategória:Ketózy
Neuveriteľný Hulk

***Neuveriteľný Hulk*** (v anglickom origináli *The Incredible Hulk*) je americký akčný film z roku 2008, ktorý natočil režisér Louis Leterrier podľa komiksovej predlohy o Hulkovi. V hlavnej úlohe Bruca Bannera, vedca, ktorý bol pri pokusoch ožiarený gama radiáciou a počas zlosti sa premení na veľké, zelené nebezpečné monštrum, sa predstavil Edward Norton. Jedná sa o druhý celovečerný film z filmovej série Marvel Cinematic Universe.

## Obsadenie
* Edward Norton ako Bruce Banner / Hulk
* Liv Tylerová ako Elizabeth „Betty“ Rossová
* Tim Roth ako Emil Blonsky / Abomination
* William Hurt ako generál Thaddeus „Thunderbolt“ Ross
* Tim Blake Nelson ako Samuel Sterns
* Ty Burrell ako Leonard Samson
* Christina Cabotová ako majorka Kathleen Sparrová

Lou Ferrigno nadaboval niekoľko slov, ktoré povedal Hulk, a zároveň sa vo filme objavil aj v cameo úlohe (strážnika na univerzite). V cameo úlohe sa predstavili aj Stan Lee (muž z Milwaukee otrávený limonádou) a Robert Downey Jr. ako Tony Stark/Iron Man.

## Externé odkazy
* 
* 
* 

## Zdroj

Kategória:Vedecko-fantastické filmy
Kategória:Filmy podľa komiksu
Kategória:Filmy USA
Kategória:Akčné filmy USA
Kategória:Filmy Universal Studios
Kategória:Filmy Marvel Cinematic Universe
Kategória:Filmy z 2008
Kategória:Filmy podľa názvu
Zoznam zvolených senátorov za Slovensko v parlamentných voľbách v roku 1920

V prvých parlamentných voľbách v roku 1920, ktoré sa konali v Česko-Slovensku, bolo do jej hornej komory, senátu, zvolených 29 senátorov v rámci 4 volebných krajov, ktoré zaberali územie dnešného Slovenska. Na rozdiel od poslaneckej snemovne, kde bolo pasívne volebné právo od 30. roku života, do senátu mohol byť zvolený občan, ktorý v deň volieb dosiahol 45. rok života.

## Zvolení senátori
;Stranícke zloženie senátorov
* Československá sociálnodemokratická strana robotnícka (**ČSSD**) – 12
* Slovenská národná a roľnícka strana (**SNaRS**) – 6
* Československá strana ľudová  –  Slovenská ľudová strana (**SĽS**) – 6
* Maďarsko-nemecká kresťansko-sociálna strana (**MNKSS**) – 3
* Maďarsko-nemecká sociálnodemokratická strana (**MNSDS**) – 2

## Zmeny v zložení senátorov v priebehu volebného obdobia
***28.03.1920 (**šte pred konaním volieb) zomrel István Hangos (MNKSS); na jeho miesto nastúpil Josef Ficza (MNKSS), ktorý počas celého volebného obdobia zotrval ako nezaradený senátor
***26.05.1920:**
**senátor Matúš Dula (SNaRS) vstúpil do senátorského klubu Česko-slovenskej národnej demokracie (ČND)
**senátor Ferencz Koperniczky (MNK-SS) vstúpil do senátorského klubu Nemeckej kresť.-soc. strany ľudovej (DCHS)
**senátor Mathias Krepenhofer (MNSDS) vstúpil do senátorského klubu ČSSD
**senátor Karl Eugen Schmidt (MNK-SS) vstúpil do senátorského klubu Nemeckej národnej strany (DNP)
**senátor Antal Svraka (MNSDS) vstúpil do senátorského klubu ČSSD
***11.05.1921**sa vzdal mandátu senátor František Richard Osvald; na jeho miesto **11.05.1921** nastúpil senátor Jozef Barinka (SĽS)
***november 1921**slovenskí senátori zvolení za ČSL Jozef Barinka, Juraj Ďurčanský, Július Klimko, Ján Kovalik, Ján Mudroň a Teodor Walló vystúpili zo spoločného klubu a vytvorili si vlastný senátorský klub SĽS
***1921**do novovytvoreného senátorského klubu KSČ vstúpili traja senátori z ČSSD Alexander Dráb, Václav Chlumecký, Teodor Matuščák a senátor Antal Svraka (MNSDS)
***28.12.1921**zomrel senátor Ján Ružiak (SNaRS); na jeho miesto **17.01.1922** nastúpil senátor Samo Daxner
***30.09.1924** z klubu ČSSD vystúpil senátor Mathias Krepenhofer a prestúpil do klubu Nemeckej soc.-dem. strany robotníckej (DSDAP)
***30.09.1925** senátor Jurko Lažo vystúpil z klubu ČSSD

### Zloženie slovenských senátorov na konci volebného obdobia v novembri 1925

* **ČSSD - 8:** Babka, Blaho, Endlicher, Cholek, Kada, Mudroch, Poliak a Zimák
* **SĽS - 6:** Barinka, Ďurčanský, Klimko, Kovalik, Mudroň a Walló
* **RSZML - 5:** Daxner, Duchaj, Križko, Roháček a Vlček
* **KSČ - 4:** Dráb, Chlumecký, Matuščák a Svraka
* **ČND - 1:** Dula
* **DCHS - 1:** Koperniczky
* **DNP - 1:** Schmidt
* **DSDAP - 1:** Krepenhofer
* **mimo klub - 2:** Ficza, Lažo

## Referencie

## Pozri aj
* Zoznam zvolených poslancov za Slovensko v parlamentných voľbách v roku 1920


Kategória:Zoznamy politikov
Iron Man 2

***Iron Man 2*** je americký akčný film z roku 2010, ktorý natočil režisér Jon Favreau podľa komiksovej predlohy o Iron Manovi. V hlavnej úlohe Tonyho Starka, milionára, ktorý svoj železný, obrnený oblek využíva pre hrdinské účely a je slávnou celebritou, sa opäť predstavil Robert Downey Jr., ktorý si zahral aj v predchádzajúcom filme *[[Iron Man (film z roku 2008)|Iron Man]]* (2008). Jedná sa o tretí celovečerný film z filmovej série Marvel Cinematic Universe.

## Obsadenie

* Robert Downey Jr. ako Tony Stark / Iron Man
* Gwyneth Paltrowová ako Virginia „Pepper“ Pottsová
* Don Cheadle ako podplukovník James „Rhodey“ Rhodes
* Scarlett Johansson ako Natalie Rushmanová / agentka Nataša Romanovová / Black Widow
* Sam Rockwell ako Justin Hammer
* Clark Gregg ako agent Phil Coulson
* John Slattery ako Howard Stark
* Mickey Rourke ako Ivan Vanko / Whiplash
* Jon Favreau ako Harold „Happy“ Hogan
* Samuel L. Jackson ako Nick Fury
* Paul Bettany ako hlas J.A.R.V.I.S.a
* Leslie Bibb ako Christine Everhartová
* Garry Shandling ako senátor Stern
V cameo roliach sa vo filme objavili aj Stan Lee, Elon Musk a Larry Ellison (zahrali si sami seba).

## Externé odkazy
* Iron Man 2 – Marvel Cinematic Universe Wiki
* 
* 

## Zdroj

Kategória:Filmy USA
Kategória:Sci-fi akčné filmy USA
Kategória:Filmové pokračovania
Kategória:Filmy podľa komiksu
Kategória:Filmy štúdia Paramount Pictures
Kategória:Filmy Marvel Cinematic Universe
Kategória:Filmy z 2010
Kategória:Filmy podľa názvu
Fukóza

**Fukóza** je hexózový deoxycukor. Nachádza sa v ''N''-naviazaných glykánoch na cicavčích, hmyzích a rastlinných povrchoch buniek. Fukóza je základná podjednotka polysacharidu z morských rias, fukoidanu. 

Dva štruktúrne znaky odlišujú fukózu od ostatných hexóz prítomných u cicavcov: chýbajúca hydroxylová skupina na C6 pozícii, ktorá z fukózy robí deoxycukor, a jej <small>L</small>-konfigurácia. L-Fukóza je ekvivalentná 6-deoxy-L-galaktóze.

Fukóza sa štiepi z polymérov obsahujúcich fukózu pôsobením enzýmu známeho ako α-fukozidáza, ktorý sa nachádza v lyzozómoch.

L-Fukóza má niekoľko potenciálnych aplikácií v kozmetike, farmaceutickom priemysle a v doplnkoch stravy.

## Protilátky
Predpokladá sa, že α(1→3) naviazané fukózy sú sacharidovým antigénom alergie spôsobenej IgE.

V glykánových štruktúrach obsahujúcich fukózu, teda fukozylovaných glykánoch, existuje fukóza ako koncová modifikácia alebo ako napojovací bod pre ostatné cukry. V ľudských N-naviazaných glykánoch tvorí fukóza najčastejšie α(1,6) väzbu na redukujúci uhlík β-*N*-acetylglukózamínu. Fukóza viazaná na neredukujúce konce α(1,2) galaktózy však tvorí H antigén, podštruktúru antigénov krvných skupín A a B.

Bolo preukázané, že fukozylácia protilátok znižuje viazanie na Fc receptor NK buniek, čím sa znižuje bunková cytotoxicita závislá na protilátkach. Afukozylované monoklonálne protilátky (protilátky bez fukózových jednotiek) boli teda dizajnované na podporu imunitného systému proti rakovinovým bunkám, a to tak, že sú produkované v bunkách, ktoré nadostatočne exprimujú enzým na fukozyláciu (FUT8), čím sa zvyšuje zabíjanie buniek *in vivo*.

## Referencie

## Pozri aj
* Digitalóza
* Fukitol

## Zdroj

Kategória:Hexózy
Kategória:Aldózy
Golierovka slamomilná

left **Golierovka slamomilná** (*Stropharia rugosoannulata*) je jedlá huba z čeľade golierovkovité (*Strophariaceae*).

Klobúk je široký 5 až 15 cm, najprv zvonovitý, neskôr sa vyrovnáva. Lupene sú biele a neskôr tmavnú. Hlúbik je vysoký do 18 cm a hrubý 1 až 3 cm. Prsteň je hrubý.

Dá sa jednoducho pestovať v záhrade na substráte zo slamy alebo dreva. Nevyžaduje čistý alebo sterilný substrát a prítomnosť baktérií v substráte má priaznivý účinok na jej rast.

## Referencie

## Iné projekty

Kategória:Golierovkovité
Kategória:Jedlé huby
Captain America: Prvý Avenger

***Captain America: Prvý Avenger*** (v origináli *Captain America: The First Avenger*) je americký akčný film z roku 2011, ktorý natočil režisér Joe Johnston podľa komiksov o Captain America. V hlavnej roli mladého Steva Rogersa, ktorý sa počas druhej svetovej vojny stane vďaka experimentu supervojakom a symbolom, Kapitánom Amerika, sa predstavil Chris Evans, ktorý si postavu neskôr zopakoval aj v nadväzujúcich filmoch a pokračovaniach. Jedná sa o piaty celovečerný film filmovej série Marvel Cinematic Universe. Film vznikol ako koncept v roku 1997 a jeho distribúciu mala vykonávať spoločnosť Artisan Entertainment. Projekt však prerušil súdny spor, ktorý bol urovnaný až v septembri 2003. V roku 2005 získalo štúdio Marvel pôžičku od spoločnosti Merrill Lynch a plánovalo financovať a vydať film prostredníctvom spoločnosti Paramount Pictures. Režiséri Jon Favreau a Louis Leterrier mali záujem o réžiu projektu ešte predtým, ako bol v roku 2008 oslovený Johnston.

## Obsadenie
* Chris Evans ako Steve Rogers / Kapitán Amerika
* Hugo Weaving ako Johann Schmidt / Red Skull
* Hayley Atwell ako Peggy Carterová
* Tommy Lee Jones ako plukovník Chester Phillips
* Sebastian Stan ako seržant James „Bucky“ Barnes
* Dominic Cooper ako Howard Stark
* Toby Jones ako doktor Arnim Zola
* Neal McDonough ako Timothy „Dum Dum“ Dugan
* Derek Luke ako Gabe Jones
* Bruno Ricci ako Jacques Dernier
* JJ Feild ako James Montgomery Falsworth
* Kenneth Choi ako Jim Morita
* Richard Armitage ako Heinz Kruger
* Stanley Tucci ako doktor Abraham Erskine
* Natalie Dormer ako poručíčka Lorraineová

Vo vedľajšej roli sa predstavil aj Samuel L. Jackson ako Nick Fury. V cameo roli sa vo filme objavil aj Stan Lee ako vojenský generál.

## Externé odkazy
* 
* 
* Captain America: The First Avenger – Marvel Cinematic Universe Wiki

## Zdroj

Kategória:Filmy USA
Kategória:Akčné filmové trilery USA
Kategória:Sci-fi akčné filmy USA
Kategória:Filmy štúdia Paramount Pictures
Kategória:Filmy Marvel Cinematic Universe
Kategória:Vojnové dobrodružné filmy
Kategória:Filmy z 2011
Kategória:Filmy podľa názvu
Kategória:Filmy s tematikou druhej svetovej vojny
Iron Man 3

***Iron Man 3*** je americký akčný film z roku 2013, ktorý natočil režisér Shane Black podľa komiksov o Iron Manovi. V hlavnej úlohe Tonyho Starka, milionára, ktorý vo svojom ikonickom obrnenom obleku musí čeliť teroristickým hrozbám, sa opäť predstavil Robert Downey Jr., ktorý si Iron Mana zahral aj v predošlých filmoch *[[Iron Man (film z roku 2008)|Iron Man]]* (2008) a *[[Iron Man 2]]* (2010). Jedná sa o siedmy celovečerný film z filmovej série Marvel Cinematic Universe a zároveň aj prvým filmom druhej fázy MCU.

## Obsadenie
* Robert Downey Jr. ako Tony Stark / Iron Man
* Gwyneth Paltrowová ako Virginia „Pepper“ Pottsová
* Don Cheadle ako plukovník James „Rhodey“ Rhodes / Iron Patriot
* Guy Pearce ako Aldrich Killian
* Ben Kingsley ako Trevor Slattery / Mandarin
* Rebecca Hall ako Maya Hansenová
* Stephanie Szostaková ako Ellen Brandtová
* James Badge Dale ako Savin
* William Sadler ako prezident Ellis
* Miguel Ferrer ako viceprezident Rodriguez
* Jon Favreau ako Harold „Happy“ Hogan
* Dale Dickeyová ako pani Davisová
* Ty Simpkins ako Harley Keener
* Paul Bettany ako hlas J.A.R.V.I.S.a

V cameo úlohách sa vo filme objavili: Shaun Toub ako Jinsen, Stan Lee ako porotca v súťaži krásy a Mark Ruffalo ako Bruce Banner / Hulk.

## Externé odkazy
* 
* 
* Iron Man 3 – Marvel Cinematic Universe Wiki

## Zdroj

Kategória:Filmy USA
Kategória:Sci-fi akčné filmy USA
Kategória:Filmové pokračovania
Kategória:Filmy podľa komiksu
Kategória:Filmy Marvel Cinematic Universe
Kategória:Filmy z 2013
Kategória:Filmy podľa názvu
Thor: Temný svet

***Thor: Temný svet*** (v origináli *Thor: The Dark World*) je americký akčný film z roku 2013, ktorý natočil režisér Alan Taylor podľa komiksov o Thorovi. V hlavnej úlohe korunného princa Asgardu, ktorý sa tentokrát musí vysporiadať s hrozbou temných elfov, sa opäť predstavil Chris Hemsworth, ktorý si túto postavu zahral aj v predchádzajúcom filme a nadväzujúcich filmoch. Jedná sa o ôsmi celovečerný film filmovej série Marvel Cinematic Universe.

## Obsadenie
* Chris Hemsworth ako Thor
* Natalie Portman ako Jane Fosterová
* Tom Hiddleston ako Loki
* Stellan Skarsgård ako Erik Selvig
* Idris Elba ako Heimdall
* Christopher Eccleston ako Malekith
* Anthony Hopkins ako Odin
* Adewale Akinnuoye-Agbaje ako Algrim / Kurse
* Kat Dennings ako Darcy Lewisová
* Ray Stevenson ako Volstagg
* Zachary Levi ako Fandral
* Tadanobu Asano ako Hogun
* Jaimie Alexanderová ako Sif
* Chris O'Dowd ako Richard
* Alice Krige ako Eir
* Rene Russo ako Frigga
* Jonathan Howard ako Ian Boothby
* Tony Curran ako Bor
V cameo úlohách sa objavili: Benicio del Toro ako Zberateľ, Chris Evans ako (Loki v podobe Kapitána Ameriky) a Stan Lee ako pacient v liečebni.

## Externé odkazy
* 
* 
* 

## Zdroj

Kategória:Filmy USA
Kategória:Sci-fi akčné filmy USA
Kategória:Filmové pokračovania
Kategória:Filmy podľa komiksu
Kategória:Filmy Marvel Cinematic Universe
Kategória:Filmy z 2013
Kategória:Filmy podľa názvu
Captain America: Zimný vojak

***Captain America: Zimný vojak*** (v origináli *Captain America: The Winter Soldier*) je americký akčný film z roku 2014, ktorý natočili režiséri Anthony a Joe Russoovci podľa komiksov o Captain America. V hlavnej roli Steva Rogersa, ktorý ako supervojak Kapitán Amerika musí čeliť rozvratu svojej bývalej agentúry S.H.I.E.L.D. a neznámemu útočníkovi, sa opäť predstavil Chris Evans, ktorý si tuto postavu zahral aj v predošlých filmoch a pokračovaniach. Jedná sa o deviaty celovečerný film filmovej série Marvel Cinematic Universe.

## Obsadenie
* Chris Evans ako Steve Rogers / Kapitán Amerika
* Sebastian Stan ako James „Bucky“ Barnes / Winter Soldier
* Scarlett Johanssonová ako agentka Nataša Romanovová / Black Widow
* Anthony Mackie ako Sam Wilson / Falcon
* Emily VanCampová ako Sharon Carterová / agentka 13
* Cobie Smuldersová ako agentka Maria Hillová
* Frank Grillo ako Brock Rumlow
* Hayley Atwellová ako Peggy Carterová
* Toby Jones ako doktor Arnim Zola
* Jenny Agutterová ako členka bezpečnostnej rady
* Maximiliano Hernandez ako agent Jasper Sitwell
* Georges St-Pierre ako Georges Batroc
* Callan Mulvey ako Jack Rollins
* Alan Dale ako člen bezpečnostnej rady
* Chin Han ako člen bezpečnostnej rady
* Bernard White ako člen bezpečnostnej rady
* Garry Shandling ako senátor Stern
* Robert Redford ako Alexander Pierce
* Samuel L. Jackson ako Nick Fury

Vo vedľajších úlohách sa predstavili aj Danny Pudi ako technik S.H.I.E.L.D.u a Gary Sinise ako hlas hlásateľa v Smithovom inštitúte. V cameo úlohách sa vo filme objavili: Ed Brubaker ako vedec pracujúci na projekte Winter Soldier, Joe Russo ako lekár, Christopher Markus, Stephen McFeely obaja ako vyšetrovatelia S.H.I.E.L.D.u, Joss Whedon ako návštevník v Smithonovom inštitúte, Thomas Kretschmann ako barón Wolfgang von Strucker, Henry Goodman ako doktor List, Elizabeth Olsenová ako Wanda Maximovová/Scarlet Witch, Aaron Taylor-Johnson ako Pietro Maximof/Quicksilver a Stan Lee ako strážnik v Smithonovom inštitúte.

## Externé odkazy
* 
* 
* Captain America: The Winter Soldier – Marvel Cinematic Universe Wiki

## Zdroj

Kategória:Filmy USA
Kategória:Akčné filmové trilery USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy z 2014
Kategória:Filmy podľa názvu
Thor (film)

***Thor*** je americký akčný film z roku 2011, ktorý natočil režisér Kenneth Branagh podľa komiksov o Thorovi. V hlavnej úlohe korunného princa Asgardu, ktorý je poslaný do exilu na planétu Zem, sa predstavil Chris Hemsworth, ktorý si túto postavu zopakoval aj v nadväzujúcich filmoch **' ([[2013]]) a **' (2017). Jedná sa o štvrtý celovečerný film z filmovej série Marvel Cinematic Universe.

## Obsadenie

* Chris Hemsworth ako Thor
* Natalie Portman ako Jane Fosterová
* Tom Hiddleston ako Loki
* Stellan Skarsgård ako Erik Selvig
* Anthony Hopkins ako Odin
* Kat Denningsová ako Darcy Lewisová
* Clark Gregg ako agent Phil Coulson
* Colm Feore ako Laufey
* Ray Stevenson ako Volstagg
* Idris Elba ako Heimdall
* Jaimie Alexanderová ako Sif
* Tadanobu Asano ako Hogun
* Joshua Dallas ako Fandral
* Rene Russoová ako Frigga
* Maximiliano Hernández ako agent Jasper Sitwell

V ďalších úlohách sa predstavili aj Joseph Gatt, Joshua Cox a Douglas Tait ako traja Mrazivý obri. V cameo úlohách sa objavili: Stan Lee a J. Michael Straczynski obaja ako šoféri pick-upa, Jeremy Renner ako agent Clint Barton / Hawkeye a Samuel L. Jackson ako Nick Fury.

## Externé odkazy
* 
* 
* 

## Zdroj

Kategória:Filmy USA
Kategória:Sci-fi akčné filmy USA
Kategória:Filmy podľa komiksu
Kategória:Filmy štúdia Paramount Pictures
Kategória:Filmy Marvel Cinematic Universe
Kategória:Filmy z 2011
Kategória:Filmy podľa názvu
Uhoľný potok (prítok Klastavského potoka)

**Uhoľný potok** je potok v regióne Poiplie na území obce Baďan v okrese Banská Štiavnica v Banskobystrickom kraji. Nachádza sa v geomorfologickom celku Štiavnické vrchy, v geomorfologickom podcelku Sitnianska vrchovina. Je pravostranným prítokom Klastavského potoka a má dĺžku . Je vodným tokom V. rádu.

## Prameň
Pramení v  na území obce Baďan v katastrálnom území *Klastava* na južnom svahu vrchu *Kamenný vrch* s , ktorého vrchol leží už na území susednej obce Beluj, v severovýchodnej časti lesného extravilánu.

## Opis toku
Od prameňa preteká juhojuhozápadným smerom lesným extravilánom cez územie do roka 1971 samostatnej obce Klastava, dnes časti obce Baďan, tento smer si zachováva počas celého svojho toku, pravým brehom obmýva samotu *Klastavský dvor*, ľavým brehom obmýva les *Uhoľná*, v  priberá pravostranný prítok *Mikovský potok*, poniže Klastavského mlyna v  ústi do Klastavského potoka v povodí Belujského potoka (prítok Štiavnice) ako jeho ľavostranný prítok. Vodný tok *Uhoľný potok* má jediný významnejší prítok *Mikovský potok*.

## Pôvod názvu
Motivantom názvu vodného toku *Uhoľný potok* na území obce Baďan v období pomenovacieho procesu bol les *Uhoľná*, cez ktorý vodný tok preteká s významom pôvodná lokalita využívaná na tvorbu drevného uhlia. Produkcia drevného uhlia ako *jedného z produktov rozkladu dreva za vysokých teplôt bez prístupu alebo s obmedzeným prístupom vzduchu* mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Z toponyma *Uhoľná* rozšírením o formant *-ý* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Uhoľný potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Uhoľný potok* bol štandardizovaný v roku 2008. V priestore slovenskej hydronymie potokov hydronymum *Uhoľný potok* nie je jedinečným hydronymom (apríl 2022).

## Referencie

Kategória:Vodné toky v okrese Banská Štiavnica 
Kategória:Potoky na Slovensku 
Kategória:Vodné toky v Štiavnických vrchoch
Kategória:Baďan
Strážcovia Galaxie (film)

***Strážcovia Galaxie*** v origináli *Guardians of the Galaxy* je americký akčný film z roku 2014, ktorý natočil James Gunn podľa komiksov o superhrdinskom tíme Strážcov Galaxie. V hlavnej úlohe je Chris Pratt (Star-Lord), ktorý udržiava pokope tým mimozemských vydedencov, aby spoločne dokázali uniknúť po krádeži mocného artefaktu, ktorý si túto postavu zahral neskôr aj v nadväzujúcich filmoch. Jedná sa o desiaty celovečerný film filmovej série Marvel Cinematic Universe.

## Obsadenie
* Chris Pratt ako Peter Quill / Star-Lord
* Zoe Saldana ako Gamora
* Dave Bautista ako Drax Ničiteľ
* Vin Diesel ako Groot
* Bradley Cooper ako Rocket
* Lee Pace ako Ronan Žalobca
* Michael Rooker ako Yondu Udonta
* Karen Gillan ako Nebula
* Djimon Hounsou ako Korath
* John C. Reilly ako Rhomann Dey
* Glenn Closeová ako Nova Prime Rael
* Benicio del Toro ako Taneleer Tivan / Zberateľ (Collector)
* Laura Haddocková ako Meredith Quillová
* Sean Gunn ako Kraglin
* Peter Serafinowicz ako Garthan Saal
* Christopher Fairbank ako Priekupník

Vo vedľajšej úlohe sa ukázal aj Josh Brolin ako Thanos. V cameo roli sa objavili: režisér filmu James Gunn ako jeden zo Saarkanov, Nathan Fillion ako hlas spoluvezňa, Rob Zombie ako hlas navigátora Plieniteľa, Tyler Bates ako pilot Plieniteľa, Seth Green ako hlas Howarda the Ducka a Stan Lee ako xandarianský muž.

## Externé odkazy
* 
* 
* 

## Zdroj

Kategória:Filmy USA
Kategória:Sci-fi akčné filmy USA
Kategória:Filmy podľa komiksu
Kategória:Filmy Marvel Cinematic Universe
Kategória:Filmy z 2014
Kategória:Filmy podľa názvu
Lazy (vrch v Cerovej vrchovine)

**Lazy** () je vrch Cerovej vrchoviny. Leží nad obcou Šiatorská Bukovinka, približne  južne od Fiľakova.

## Poloha
Masív sa nachádza na južnom okraji strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Lučenec a v katastrálnom území obce Šiatorská Bukovinka. Vrch je situovaný v blízkosti štátnej hranice a najbližším sídlom je na východnom úpätí situovaná Šiatorská Bukovinka a juhovýchodne ležiaca maďarská obec Somoskőújfalu. Patrí do Chránenej krajinnej oblasti Cerová vrchovina.

## Opis
Vrch leží v najvyššej časti pohoria, nad údolím potoka Belina. Ním, východným úpätím Lazov, vedie železničná trať Fiľakovo – Somoskőújfalu, ako aj cesta I/71 z Fiľakova do Salgótarjánu. Severne sa nachádza vrch Tri chotáre (), východne Šiator () a Monica (), južne Karanč () a západne Málnás-tető (). Masív patrí do povodia Ipľa; východné svahy odvodňuje potok Belina do riečky Suchá, voda zo západných odteká maďarským územím riečkou Dobroda. Na vrchol nevedie značený chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z malých lokalít s redšou a nízkou vegetáciou je vidieť okolité vrchy Cerovej vrchoviny, ojedinele pri dobrých podmienkach tiež Javorie, Nízke Tatry, Poľanu, Ostrôžky a Stolické vrchy, južným smerom sú viditeľné viaceré horstvá v Maďarsku.

## Prístup
Na vrchol nevedie značený prístup, no hrebeňom po línii štátnej hranice vedie  značený turistický chodník a východným úbočím chodník na Karanč.

* po  zelenej značke:
** od severozápadu zo Zlatého vrchu
** od juhu z vrchu Karanč
* po  červenej značke z obce Šiatorská Bukovinka

## Referencie

## Pozri aj
* Hajnáčska vrchovina
* Zoznam vrcholov v Cerovej vrchovine

## Externé odkazy
* Poloha na turistickej mape

Kategória:Vrchy v Cerovej vrchovine
Kategória:Vrchy v okrese Lučenec
Kategória:Vrchy pod 1000 metrov na Slovensku
Kategória:Šiatorská Bukovinka
Vtáčí zob

**Vtáčí zob** (iné názvy: **vtačí zob**, **zob**, zastarano *zoba*) môže byť:
*krmivo pre vtáky
*zob vtáčí (lat. *Ligustrum vulgare*)
*slovenský názov rodu *Ligustrum*, pozri zob (rod)

**Zob** môže byť zriedkavo aj:
*zobnutie
*zobák
Avengers 2: Vek Ultrona

***Avengers 2: Vek Ultrona*** je americký akčný sci-fi film z roku 2015, ktorý natočil režisér a scenárista Joss Whedon podľa komiksov o superhrdinskom tíme Avengers. Táto skupina hrdinov pod velením Kapitána Ameriku (Chris Evans) musí zachrániť svet pred Ultronom, umelou inteligenciou, ktorá chce vyhladiť ľudstvo. Jedná sa o pokračovanie filmu ** z roku 2012 a zároveň jedenásty celovečerný film filmovej série Marvel Cinematic Universe.

Film *Avengers 2: Vek Ultrona* dosiahol vysokého komerčného úspechu. Celosvetovo sa stal piatym najzárobkovejším filmom všetkých čias a celkovo druhou najzárobkovejšiou filmovou adaptáciou komiksu.

## Obsadenie
* Robert Downey Jr. ako Tony Stark / Iron Man
* Chris Evans ako Steve Rogers / Kapitán Amerika
* Mark Ruffalo ako Bruce Banner / Hulk
* Chris Hemsworth ako Thor
* Scarlett Johanssonová ako Nataša Romanovová / Black Widow
* Jeremy Renner ako Clint Barton / Hawkeye
* James Spader ako Ultron
* Don Cheadle ako plukovník James „Rhodey“ Rhodes / War Machine
* Aaron Taylor-Johnson ako Pietro Maximov / Quicksilver
* Elizabeth Olsenová ako Wanda Maximovová / Scarlet Witch
* Paul Bettany ako hlas J.A.R.V.I.S.a / Vision
* Anthony Mackie ako Sam Wilson / Falcon
* Cobie Smuldersová ako Maria Hillová
* Hayley Atwell ako Peggy Carterová
* Idris Elba ako Heimdall
* Linda Cardelliniová ako Laura Bartonová
* Stellan Skarsgård ako Erik Selvig
* Jon Favreau ako Harold „Happy“ Hogan
* Claudia Kimová ako Helen Cho
* Thomas Kretschmann ako baron Wolfgang von Strucker
* Samuel L. Jackson ako Nick Fury

Vo vedľajších úlohách sa predstavili: Henry Goodman ako doktor List, Andy Serkis ako Ulysses Klaue, Kerry Condon ako hlas F.R.I.D.A.Y. a Julie Delpyová ako Madam B. V cameo roli sa objavili Josh Brolin ako Thanos a Stan Lee ako vojnový veterán.

## Externé odkazy
* 
* 
* 

## Zdroj

Kategória:Sci-fi akčné filmy USA
Kategória:Dobrodružné filmy USA
Kategória:Filmové pokračovania
Kategória:Filmy Marvel Cinematic Universe
Kategória:Filmy z 2015
Kategória:Filmy podľa názvu
Soví vrch (vrch v Cerovej vrchovine)

**Soví vrch** () je vrch Cerovej vrchoviny. Leží nad obcou Šurice, približne  juhovýchodne od Fiľakova.

## Poloha
Masív sa nachádza v strednej časti pohoria, v geomorfologickom podcelku Hajnáčska vrchovina. Leží v Banskobystrickom kraji, v okrese Lučenec a v katastrálnom území obce Šurice. Najbližším sídlom je na severnom úpätí situovaná obec Šurice, východne leží Hajnáčka a juhovýchodne Stará Bašta. Patrí do Chránenej krajinnej oblasti Cerová vrchovina.

## Opis
Soví vrch leží na severnom okraji náhornej plošiny Pohanského hradu. Východne susedí vrch Tilič (), južne Pohanský hrad () a Dunivá hora (), západne Monica (), Rakvica () a Belina () a severným smerom Ladislavov vrch () a Guda (. Masív patrí do povodia Ipľa, kde vodu odvádzajú prítoky Čamovského potoka. Na vrchol nevedie značený chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z malých lokalít s nízkou vegetáciou je vidieť okolité vrchy Cerovej vrchoviny, ojedinele pri dobrých podmienkach tiež Javorie, Nízke Tatry, Poľanu, Ostrôžky a Stolické vrchy.

## Prístup
Na vrchol nevedie značený prístup, no niekoľko chodníkov prechádza blízkym okolím:

* po  zelenej turistickej značke z Hajnáčky na Pohanský hrad
* po  žltej značke zo Šuríc (západným úpätím) do sedla Monica
* po  červenej značke z Radzoviec-Obručnej na Pohanský hrad

## Referencie

## Pozri aj
* Hajnáčska vrchovina
* Zoznam vrcholov v Cerovej vrchovine

## Externé odkazy
* Poloha na turistickej mape

Kategória:Vrchy v Cerovej vrchovine
Kategória:Vrchy v okrese Lučenec
Kategória:Vrchy pod 1000 metrov na Slovensku
Kategória:Šurice
Danubit

**Danubit** je priemyselná plastická trhavina vyrábaná slovenskou spoločnosťou Istrochem. Dlhé desaťročia sa používala predovšetkým ako trhavina pre povrchovú aj podzemnú ťažbu nerastných surovín. Je možné používať ju aj na trhacie práce pod vodou.

## Výroba
Výrobca danubitu, Istrochem, je chemická spoločnosť založená v roku 1847 Alfredom Nobelom v Bratislave na Slovensku. Danubit samotný postupne vytlačil vo výrobe dynamit, nakoľko od 50. rokov 20. storočia sa zaviedla licenčná technológia malého prietokového reaktora. Danubit, na rozdiel od dynamitu obsahoval asi 10 rôznych látok a obsah nitroglycerínu sa pohyboval len v rozmedzí 510 %. Výroba výbušnín zanikla, keď časť podniku v roku 2009 získala česká spoločnosť Explosia, výrobca semtexu.

## Zloženie
**Danubit 2** sa skladá z: etylénglykoldinitrátu, nitroglycerínu, nitrocelulózy, dinitrotoluénu, dusičnanu amónnneho, dusičnanu sodného, drevných pilín, karboxymetylcelulózy, drveného vápenca a oxidu železitého ako farbiva.

## Charakteristika

## Referencie


## Pozri aj
* Dynamit

## Externé odkazy
* Istrochem (výrobca)

## Zdroj

Kategória:Výbušniny
Revaz Chikoidze

**Revaz Chikoidze** (* 30. máj 1984) je gruzínsky reprezentant v džude. Na Letných paralympijských hrách 2020 v Tokiu (konaných v roku 2021) získal striebornú medailu.

## Športová činnosť
### Paralympijské hry
Na Letných paralympijských hrách 2020 v Tokiu (konaných v roku 2021) získal striebornú medailu. Súťažil v klasifikácii B2 v kategórii +100 kg.

## Referencie

## Iné projekty

## Externé odkazy
* Revaz Chikoidze na stránke Medzinárodnej asociácie džuda

Kategória:Gruzínski paralympionici
Kategória:Gruzínski džudisti
Kategória:Gruzínski strieborní paralympijskí medailisti
Kategória:Džudisti na Letných paralympijských hrách 2020
Simona Păucová

**Simona Păucová** (; * 19. september 1969, Azuga, Rumunsko) je rumunská reprezentantka v gymnastike. Na Letných olympijských hrách 1984 v Los Angeles získala dve zlaté a jednu bronzovú medailu.

## Športová činnosť
S gymnastikou začala v roku 1974, jej trénerkou bola Iulia Rotarascová. Od roku 1982 bola v klube Sportiv Dinamo Bucuresti, jej trénermi boli Emilia Litová a Florin Stefanescu. Neskôr sa sama stala trénerkou.

### Olympijské hry
Na Letných olympijských hrách 1984 v Los Angeles získala zlatú medailu v tímovej súťaži a na kladine, v individuálnom viacboji získala bronz.

V tímovej súťaži vyhral rumunský tím v zložení Simona Păucová, Lavinia Agachová, Laura Cutinová, Cristina Elena Grigoraşová, Ecaterina Szabová a Mihaela Stănuleţová spočtom bodov 392,20. Na druhom mieste sa umiestnil americký tím, tretie miesto získala Čína. V individuálnom viacboji prvé miesto získala Mary Lou Rettonová (USA) s 79,175 bodmi, druhá bola Ecaterina Szabová (ROM) s 79,125 bodmi a Simona Păucová získala 78,675 bodov. Na kladine získala zlato, rovnaký počet bodov získala Ecaterina Szabová (ROM).

## Referencie

## Iné projekty

## Externé odkazy
* Simona Păucă  na stránke Rumunského olympijského výboru

Kategória:Rumunskí olympionici
Kategória:Rumunské športové gymnastky
Kategória:Rumunskí bronzoví olympijskí medailisti
Kategória:Rumunskí olympijskí víťazi
Kategória:Olympijskí víťazi v športovej gymnastike
Kategória:Bronzoví olympijskí medailisti v športovej gymnastike
Kategória:Gymnasti na Letných olympijských hrách 1984